Dragi moji četvrtaši! 16.3.2020.

 Znam da ste uzbuđeni zbog novog načina nastave, ali isto tako znam da se vi ne plašite novih izazova i da ćemo zajedno sve riješiti.

 Odgledali smo prvo emitiranje nastave, čini mi se da je bilo zabavno i poučno. Sve zadatke rješavajte u svoje bilježnice. Primjerice, u temi o čovjeku danas ste u bilježnicu iz Prirode i društva trebali zapisati koja ste dječja prava uočili. U dijelu o izumiteljima pretraživali ste što je sve Nikola Tesla izumio, znam da ćete u bilježnice zapisati i što ste saznali o njemu. Riješili ste vjerojatno zadatke iz Matematike. Ponovno ste čuli priču o princezi i žapcu pa možete napisati svoj kraj priče, naravno uz dodavanje bajkovitih dijelova. Marljivo izvršavajte svoje zadatke, a kad dođe vrijeme bit će posla i u radnim udžbenicima i radnim bilježnicama. O tome ću vas obavijestiti. Uživajte u filmovima koji vam se prikazuju, upoznavanju novih krajeva, životinja i mnoštvu zanimljivih tema. A umjesto vježbanja u kući, boravite na svježem zraku, hodajte, trčite, penjite se, pomažite svojima u čišćenju dvorišta, grabljanju i drugim poslovima… Naravno, malo prije 15,00 sati svi smo na virtualnoj nastavi. I ne zaboravite prati ruke! Poštujte zadana pravila!

 Želim vam puno radosti i veselja u ovoj pustolovini koja se zove nastava na daljinu.

Od srca vas pozdravlja vaša učiteljica,

 Pavica Iveković